**KLAIPĖDOS MIESTO TARYBOS, PROFESINIŲ SĄJUNGŲ IR DARBDAVIŲ ORGANIZACIJŲ TRIŠALĖS TARYBOS POSĖDŽIO**

**PROTOKOLAS**

2015 m. lapkričio 4 d. Nr. T6-7

Klaipėda

Posėdis įvyko 2015-10-21.

Posėdžio pradžia 14.00 val.

Posėdžio pirmininkė – Jolanta Braukylienė, Klaipėdos pramonininkų asociacijos administracijos direktorė.

Posėdžio sekretorė – Milda Milbutaitė, Klaipėdos miesto savivaldybės administracijos Dokumentų valdymo skyriaus vyriausioji specialistė.

Dalyvavo:

Birutė Barišauskienė, Valstybinių ir privačių įmonių profesinės sąjungos pirmininkė;

Tatjana Fedotova, Klaipėdos miesto savivaldybės tarybos narė;

Judita Simonavičiūtė, Klaipėdos miesto savivaldybės mero pavaduotoja, Klaipėdos miesto savivaldybės tarybos narė;

Raimondas Tamošauskas, „Švyturio“ alaus daryklos profesinės sąjungos pirmininkas.

Svečiuose:

dr. Justinas Usonis, Vilniaus universiteto Teisės fakulteto docentas, advokatas;

Gražina Gruzdienė, Lietuvos maistininkų profesinės sąjungos vadovė;

kiti profesinių sąjungų atstovai, verslininkai.

DARBOTVARKĖ:

1. Socialinio modelio pristatymas ir aptarimas su projekto rengėjais, Lietuvos Respublikos Vyriausybės atstovais, profsąjungų lyderiais ir Klaipėdos miesto savivaldybės vadovais (pranešėjų pasisakymai, klausimai, diskusijos).

1. SVARSTYTA. Socialinio modelio pristatymas ir aptarimas su projekto rengėjais, Lietuvos Respublikos Vyriausybės atstovais, profsąjungų lyderiais ir Klaipėdos miesto savivaldybės vadovais.

JUSTINAS USONIS ir GRAŽINA GRUZDIENĖ pasisakė ir skaitė pranešimus apie socialinį modelį, pristatė svarbiausius pokyčius, kurie laukia verslo ir dirbančiųjų, įsiteisėjus naujoms darbo santykių nuostatoms. J. Usonis teigė, kad naujuoju socialiniu modeliu siekiama, kad darbo santykiai būtų lankstesni. Nauju Darbo kodeksu bus mažinama biurokratinė našta, įtvirtinamas darbo ir šeimos įsipareigojimų derinimas, lyčių lygybė ir nediskriminavimas, suteikiamos sąlygos mokytis visą gyvenimą. G. Gruzdienė akcentavo, kad socialinio modelio projektas buvo rengiamas skubotai ir neapgalvotai. Ji savo pranešime iškėlė klausimus, ar projekte teikiamomis nuostatomis gali būti pasiekti socialinio modelio keliami tikslai: didinti užimtumą, mažinti skurdą, gerinti šeimos ir darbo įsipareigojimus? Ar socialinis modelis užtikrins įmonėms stabilumą? Ji teigė, kad Darbo kodekso garantijos svarbios ne tik darbuotojui, bet ir darbdaviui, kad teikiami siūlymai sumažins perkamąją galią ir padidins atskirtį, o terminuotos darbo sutartys neužtikrins darbdaviui kvalifikuotos darbo jėgos stabilumo.

NUTARTA. Informacija ir nuomonės išklausytos.

|  |  |
| --- | --- |
| Posėdžio pirmininkė | Jolanta Braukylienė |

|  |  |
| --- | --- |
| Posėdžio sekretorė | Milda Milbutaitė |